พอดีเรากับสามีไม่ได้อยู่ด้วยกัน บางครั้งห่างกัน 5 เดือนได้พบกัน หลังมีเพศสัมพันธ์เราก็กินทั้งยาคุมฉุกเฉินและยาคุมแบบ 28 เม็ด กินติดต่อกันได้ 2 เดือน และพอเราคิดว่า เราจะหยุดกินยาคุมแล้ว เพราะเราแทบไม่ได้มีอะไรกันเลย หากวันดีคืนดี สามีเกิดได้กลับมาบ้าน เราสามารถกินยาคุมฉุกเฉินได้อีกมั้ยและค่อยกินยาคุมแบบ 28 เม็ดต่อปกติ มันมีผลอาการข้างเคียงกับสุขภาพเรามั้ย (ขอบอกก่อนค่ะว่า เรากับสามีเจอกันแบบเอาแน่เอานอนไม่ได้นะค่ะ เพราะเค้าทำงานที่กรุงเทพ และเราก็อยู่ใต้ เป็นเดือนกว่าจะได้เจอกัน แล้วแต่งานของเค้านะค่ะ) อีกอย่างเราไม่ชอบยาคุมแบบฉีด เรากินยาคุมแบบ 21 บ้าง 28 บ้าง มาตลอดหลังแต่งงาน แต่ก็อย่างว่า กินติดต่อกันบางช่วงนะค่ะ และอยากถามว่า ใน 1 ปีสามารถกินยาคุมฉุกเฉินได้กี่ครั้งนะค่ะ
สวัสดีค่ะ หากมีเพศสัมพันธ์ไม่สม่ำเสมอ แนะนำให้ใช้ถุงยางอนามัยเพื่อการป้องกันจะดีที่สุด หรืออาจจะฝังยาคุมไว้อยู่ได้ 4-5 ปียาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% ไม่ได้มีข้อกำหนดว่ากินยาคุมฉุกเฉินได้ไม่เกินกี่ครั้งต่อปี แต่อย่างที่กล่าวว่ามันคือยาฉุกเฉิน ควรใช้เมื่อฉุกเฉินเช่นถุงยางรั่ว หรือมีเพศสัมพันธ์แบบไม่ตั้งใจจริงๆเท่านั้น เพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มากค่ะ